જાણીતા એડ ફિલ્મ મેકર અને ફિલ્મ દિગ્દર્શક રામ માધવાણી સાથે વાતો કરવાની મજા પડી. મહાલક્ષ્મી ફેમસ સ્ટુડીઓ સ્થિત રામની ઓફીસમાં ઈન્ટરવ્યું કર્યો. મૂળ કાઠીયાવાડના પોરબંદરના લુહાણા જ્ઞાતિના રામનો પરિવાર આફ્રિકા વ્યવસાય અર્થે વસ્યો હતો. વીતેલા જમાના ની અભિનેત્રી મુમતાઝ ના પતિ મયુર માધવાણી રામના પિત્રાઈ ભાઈ થાય છે. અભિનેત્રી મુમતાઝ રામના ભાભી છે .આફ્રિકાથી ભારત આવ્યા બાદ સોલાપુરમાં શુગર મિલ અને ટેક્સટાઈલના બીઝનેસમાં ઝંપલાવ્યુ હતું. રામે ૭ વર્ષની વયે પિતાની છત્ર છાયા ગુમાવી હતી. પિતાના અવસાન બાદ માતાએ બીઝનેસ અને દીકરા રામ સહીત બાકીના બે દીકરાઓની જવાબદારી સંભાળી હતી. રામને ક્રિએટીવ બાબતોમાં રસ હોવાથી તેમના ભાઈઓએ અમેરિકા સ્થિત ફિલ્મ મેકિંગનો અભ્યાસ કરવા માટે આર્થિક મદદ પૂરી પાડી હતી. રામ ભલે ગુજરાતી સારું બોલી નથી શકતા પણ તેઓ ગુજરાર્તી ભાષા શીખવા આતુર છે. રામના જીવનમાં અમુલ્ય યોગદાન તેમના માતા , પત્ની ,સસરા અને ભાઈઓનું રહ્યું છે. હાલમાં રામ પ્રભાદેવી ખાતે રહે છે. ફિલ્મ 'નીરજા ' બાદ રામ માધવાણી એરટેલ માટે વિજ્ઞાપન બનાવી રહ્યા છે. આમીર ખાનના આગ્રહથી ફિલ્મ 'તારે ઝમીન પર ' માટે એક ગીતનું ફિલ્માંકન રામ માધવાણીએ કર્યું હતું. હેપ્પી ડેંટ માટે સર્વ શ્રેષ્ઠ વિજ્ઞાપનનો પુરસ્કાર રામની ઝોળીમાં આવ્યો હતો. ન્યુયોર્ક સ્થિત બીગ બી ની તમામ ફિલ્મો ને આવરી લઇ એક ડોક્યુમેન્ટ્રી બનાવી હતી. આ ડોક્યુમેન્ટ્રી જોઈ બીગ બી અને જયાજી ખુશ થયા હતા.